শুধু তাই নয়, চোদ্দো-পনেরো বছর বয়সেই পাঠ সম্পন্ন হয়েছিল – বাংলা ভাষায় প্রকাশিত সব নভেল, বঙ্কিম, রমেশচন্দ্র, দীনবন্ধু প্রমুখের বইসহ অখ্যাত ও অজ্ঞাতপরিচয় অনেক লেখকের বই। শুধু গল্প, উপন্যাস নয়, আগ্রহ ও আকর্ষণ ছিল তাঁর ইতিহাস, ভূগোল, দর্শন ও জ্যোতির্বিজ্ঞানের বইয়ের প্রতি। ১৯১৪ সালে বিভূতি বনগাঁ হাই স্কুল থেকে প্রথম বিভাগে ম্যাট্রিক পাশ করে পড়তে গিয়েছিলেন কলকাতায়। কলকাতা রিপন কলেজ থেকে ১৯১৬ সালে এফএ (আইএ) পাশ করেন প্রথম বিভাগেই। এ সময়ও তিনি আর্থিক সংকটে পড়েছিলেন। তাকে সহায়তা করেছে তার ছোট মামা বসন্তকুমার চট্টোপাধ্যায়, বন্ধু সুরেন ও বিজ্ঞান কলেজের আচার্য প্রফুলস্নচন্দ্র রায়। ইন্টারমিডিয়েটে পড়ার সময়ও তিনি নতুন নতুন লেখকের বই পাঠ করেন। উলেস্নখযোগ্য নতুন লেখক হচ্ছেন – গিবন, মমসেন, বিউরি, লর্ড অ্যাক্টন প্রমুখ। ইতিহাস, দর্শন, ইংরেজি সাহিত্যের বিখ্যাত লেখকদের বেশিরভাগ বই তাঁর পড়া হয়ে গিয়েছিল।